Hjartavernd gefur út bækling um háþrýsting og heilablóðfall Hjartavernd hefur gefið út nýjan bækling í ritröð samtakanna um áhættuþætti hjarta - og æðasjúkdóma . Í þessum bæklingi er fjallað um háþrýsting og heilablóðfall sem er einn helsti áhættuþátturinn í þeim sjúkdómaflokki . Í inngangi bæklingsins segir svo : " Háþrýstingur og heilablóðfall tengjast náið . Háþrýstingur eykur verulega hættuna á því að fá heilablóðfall . Hann er oft einkennalítill . Mæling á blóðþrýstingi er mikilvæg og nauðsynlegt er að taka því alvarlega ef hann mælist of hár . Í bæklingnum er meðal annars sagt frá niðurstöðum úr rannsókn Landspítala-Háskólasjúkrahúss á tíðni heilablóðfalls . . Sagt er frá flokkun heilablóðfalls , byrjunareinkennum , meðferð , afleiðingum og áhættuþáttum . Háþrýstingur er skilgreindur og greint er frá þróun á meðferð hérlendis út frá niðurstöðum úr Hóprannsókn Hjartaverndar . Þá er sagt frá lyfjameðferð við háþrýstingi . " Bæklinginn sem er 16 bls. að stærð má nálgast í afgreiðslu Hjartaverndar , Holtasmára 1 , 201 Kópavogi .